# Dzīvības zinātņu un tehnoloģiju institūta

# Tehnoloģiju departaments

#

# ZINĀTNISKAIS ASISTENTS

**Galvenie uzdevumi un pienākumi**

1. Zinātniskā asistenta galvenais uzdevums ir sekmēt pētniecības darbu Daugavpils Universitātē (turpmāk DU). Zinātniskajam asistentam amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Zinātniskā asistenta galvenie pienākumi ir:

2.1. veikt pētniecības darbu bioloģijas nozarē, ģenētikas zinātnes apakšnozarē un piedalītiess augu nanobiotehnoloģijas pētījumos;

2.2. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtību”;

2.3. piedalīties Apvārsnis Eiropa, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.4. kalendāra gada laikā piedalīties ar referātu (mutiska prezentācija vai stenda referāts) vismaz vienā zinātniskajā konferencē/kongresā, publicējot tēzes;

2.5. veicināt starptautisko sadarbību zinātnē, nodrošinot DU starptautisku atpazīstamību (vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.) atbilstoši savām kompetencēm;

2.6. ievēlēšanas laikā vismaz vienu reizi iesaistīties docēšanas vai apmācības mobilitātes pasākumos;

2.6. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.7. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Zinātniskā asistenta amatā var ievēlēt personas ar doktora vai maģistra grādu bioloģijas nozarē, ģenētikas zinātnes apakšnozarē.

2. Pēdējos sešos gados zinātnes nozarei atbilstošas zinātniskās publikācijas *Web of Science*, *Scopus* vai citos indeksētos zinātniskajos izdevumos.

3. Iemaņas līdzdalībai pētniecisko darbu, semināru un citu zinātniskus pasākumu, kā arī zinātnes popularizēšanas aktivitāšu organizēšanā.

4. Dalība pētniecisko projektu īstenošanā.

5. Valsts valodas prasme atbilstoši Valsts valodas likumam, angļu valodas prasme vismaz B2 līmenī.

6. Datorprasmes pieredzējuša lietotāja līmenī: MS Word, Excel, PowerPoint.